22. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.1924/78 της 14/29 Μαρτ.1973  (ΦΕΚ Β΄ 375) Περί συμψηφιστικής ατελείας υγρών καυσίμων ναυπηγοεπισκευαστικών επιχειρήσεων. Έχοντες υπ’ όψιν: 1.Τας διατάξεις του Ν.Δ.2563/53 (άρθρον Μόνον , παρ.2), ως αύται ηρμηνεύθησαν, ως προς το σημείον της ατελείας καυσίμων και λιπαντικών δια της υπ’ αριθ.564/22.8.63 Γνωμοδοτήσεως του Β΄ Τμήματος Διακοπών του Ν.Σ.Κ., γενομένης αποδεκτής, επί τη βάσει των οποίων τα δια ναυπηγήσεις και επισκευάς πλοίων αναλισκόμενα καύσιμα και λιπαντικά, εντός των χώρων των συνιστωμένων Ελευθέρων Τελωνειακών Συγκροτημάτων, απαλλάσσονται των δασμών και λοιπών φόρων. Σελ.466(β) Τεύχος Ζ22-Σελ.2 2.Την ανάγκην παροχής διευκολύνσεως κατά τον εφοδιασμόν των ως άνω επιχειρήσεων δι’ υγρών καυσίμων, αποφασίζομεν: Άρθρ.1.-Επιτρέπεται ο εφοδιασμός ναυπηγοεπισκευαστικών επιχειρήσεων, δικαιουμένων ατελώς παραλαβής υγρών καυσίμων, δια τοιούτων εξ ελευθέρων αποθεμάτων εις τιμήν “τράνζιτο”, εφ’ όσον εις τους τόπους εγκαταστάσεων τούτων δεν υφίστανται αποθέματα υποκειμένων υγρών καυσίμων, παρεχομένου εις τας εταιρείας εμπορίας πετρελαιοειδών δικαιώματος παραλαβής, επί συμψηφιστική ατελεία μέσω του Τελωνείου Ελευθέρων Συγκροτημάτων Αττικής, ισοπόσου ποσότητος καυσίμων του αυτού είδους. Άρθρ.2.-1.Ο εφοδιασμός των ναυπηγοεπισκευαστικών επιχειρήσεων δι’ υγρών καυσίμων, βάσει της παρούσης, ενεργείται υπό τον έλεγχον της τελωνειακής αρχής του τόπου των εγκαταστάσεων της επιχειρήσεως και αφού προηγουμένως εξοφληθή, ως προς την παραλαμβανομένην ποσότητα, η Έκθεσις της οικείας επιτροπής, καθοριζούσης, δι’ εκάστης επιχείρησιν, την δυναμικότητα εις κατανάλωσιν υγρών καυσίμων δια τας ναυπηγοεπισκευαστικάς εργασίας. 2.Περί της εκάστοτε προμηθευομένης, επί τη βάσει της παρούσης, ποσότητος υγρών καυσίμων ενεργείται σχετική εγγραφή εις το βιβλίον ατελειών της επιχειρήσεως, γενομένης περί τούτου μνείας εις το οικείον δελτίον παραλαβής καυσίμων. Άρθρ.3.-Δια την διαδικασίαν παραλαβής καυσίμων και την χορήγησιν της συμψηφιστικής ατελείας θα εφαρμόζωνται, κατ’ αναλογίαν, τα οριζόμενα υπό των διατάξεων των άρθρ.33, 34 και 35 της υπ’ αριθ.Τ.2300/69 ημετέρας αποφάσεως, ως αύται ετροποποιήθησαν δια του άρθρ.1 της υπ’ αριθ. Δ.10273/506/30.11.70 ομοίας, των σχετικών εντύπων προσαρμοζομένων καταλλήλως, ίνα ανταποκρίνωνται προς τας ειδικάς συνθήκας εφοδιασμού δια καυσίμων των εν λόγω επιχειρήσεων. Άρθρ.4.-Η παρούσα δημοσιευθήτω δια της εφημερίδος της Κυβερνήσεως. 30.Ζ.λ.22 Ατέλειες υπέρ της Ναυτιλίας 